ཁོས་དཔོན་

སྤྱི་ཁྱབ་རིམ་པའི་སྲིད་འཛིན་གྱི་དཔོན་རིགས་ཤིག་སྟེ། རུ་ཆེན་ལྔ་པོ་སོ་སོར་ཁོས་དཔོན་རེ་ཡོད་པ་ནི། བོད་ཀྱི་དབུ་རུའི་ཁོས་དཔོན་མགར་སྟོང་བཙན་ཡུལ་བཟུང༌། ཞང་ཞུང་གི་ཁོས་དཔོན་ཁྱུང་པོ་སྤུངས་སད་ཟུ་རྩེ། སུམ་པའི་ཁོས་དཔོན་ཧོར་བྱ་ཞུ་རིང་པོ། ཆིབས་ཀྱི་ཁོས་དཔོན་དབས་བཙན་བཟང་དཔལ་ལེགས། མཐོང་ཁྱབ་ཀྱི་ཁོས་དཔོན་ཅོཀ་རོ་རྒྱལ་མཚན་གཡང་ཀོང་བཅས་ཡིན་པར་《ཆོས་འབྱུང་མཁས་པའི་དགའ་སྟོན》ནང་དུ་གསལ། 

༼དུང་དཀར་ཚིག་མཛོད་ཆེན་མོ་༽ནས་བཏུས།
Category:དུང་དཀར་ཚིག་མཛོད་ཆེན་མོ་